**נספח 9 : דוגמת פנייה להורים לצורך בדיקת אי התנגדותם לשימוש אקדמי בנתונים שנאספו על ידי עובד הוראה במסגרת פעולת חקר פנימית**

שנת הלימודים \_\_\_\_\_

תאריך \_\_\_\_\_\_\_\_\_\_

להורים שלום רב,

הנדון: מחקר בנושא "\_\_\_\_\_\_\_\_\_\_\_\_\_\_\_\_\_\_\_\_\_\_\_"

במסגרת עבודתי האקדמית אני מנחה סטודנטים בקורס "\_\_\_\_\_\_\_\_\_\_" בביצוע מחקר פעולה, שנועד להביא לשיפור וטיוב הוראתי (ראו הסבר בהמשך המסמך). בין הסטודנטים בקורס זה כלולה המורה המלמדת בכיתה בה לומדת בנכם/בתכם.

לצורכי הקורס הנ"ל, אבקש לעשות שימוש במידע שייאסף על ידי המורה במסגרת מחקר הפעולה: שיתופי ושיתוף הסטודנטים בקורס בנתונים שייאספו וכתיבת עבודה אקדמית המסכמת את הפעולה המחקרית שנערכה על ידי המורה. שימוש זה יתבצע אך ורק בנתונים שאינם מאפשרים את זיהוי התלמידים.

מחקר פעולה במסגרת חינוכית הוא מחקר המבוצע על ידי המורים בעצמם, על בסיס התנסותם בשדה החינוכי עליו הם מופקדים. מטרת מחקר הפעולה היא למצוא את הדרך המיטבית לשפר את התהליך החינוכי בו מעורבים אנשי החינוך. התהליך המחקרי מתחיל בזיהוי של בעיה קונקרטית בתחום העשייה החינוכית כאשר איש החינוך מנסה לאתר ולהבין מה מקור הבעיה ולהגדיר אותה באמצעות איסוף מידע מתוך תצפיות, ראיונות, שאלונים וכדומה. התובנות מאפשרות בנייה של תכנית לימודים או דרכי הוראה המותאמות לצרכים הייחודיים של הכיתה בה פועל איש החינוך. איסוף המידע השיטתי מאפשר לבצע מעקב והערכה חוזרים של מידת יעילותה של תכנית הלימודים/דרך ההוראה עד לסיום המחקר. מחקר הפעולה מאפשר כאמור לטייב ולשפר את ההוראה וכן את הלמידה של בנכם/בתכם.

במסגרת מחקר הפעולה ייאסף מידע ע"י המורה באמצעות אחת או יותר מהפעולות האלה :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

השימוש המבוקש בנתונים שייאספו במסגרת מחקר זה הותר על ידי לשכת המדען הראשי במשרד החינוך, בכפוף לתנאים המוצגים במסמך ההיתר מטעמה (העתק של ההיתר נמסר להנהלת בית הספר וניתן לעיין בו לפי דרישה).

הנני מתחייבת כי השימוש המבוקש בנתונים, הכולל שיתופם בשיחות הדרכה עמי, שיתופם במסגרת הפעילות המתוכננת בעבודתם האקדמית, כתיבת עבודה מסכמת על ידי המורה והערכתה על ידי, יתבצע תוך שמירת כללים אלה:

* הנתונים בהם ייעשה שימוש לצורכי העבודה האקדמית לא יאפשרו את זיהויו של הורה, תלמיד או אדם אחר כלשהו למעט המורה.
* אם המידע שייאסף ע"י המורה יתועד באמצעות הקלטות שמע או צילומי וידיאו, ההקלטות/צילומים לא יועברו אליי או לאף גורם אחר. הנתונים בהם יעשה שימוש הוא תמלול בלתי מזוהה של ההקלטות בלבד.
* הנתונים הגולמיים יישמרו בקבצי מחשב שהגישה אליהם תוגבל, באמצעות סיסמה אך ורק למורה.
* לא ייפגעו באופן כלשהו תלמידים, שהנתונים על אודותיהם לא ישמשו אותנו לצורכי העבודה האקדמית. לצורך הבטחת קיום תנאי זה, הורים המתנגדים לשימוש המחקרי המבוקש בנתונים יוכלו להביע את התנגדותם באופן אנונימי כלפי המורה, באמצעות מילוי הטופס הנלווה למכתב זה.

במקרה שאחד מההורים (או יותר) של תלמידי הכיתה יביע את התנגדותו לשימוש האקדמי המבוקש בנתונים שצוינו לעיל- נתוני התלמידים שייאספו בכיתה זו לא ייכללו בשימוש הנ"ל. הדבר נועד לאפשר להורים להביע התנגדות, מבלי שהמורה תדע מי מההורים התנגד לפעולה הנדונה.

אם אתם מעוניינים לקבל מידע נוסף על השימוש בנתוני המחקר, ניתן ליצור עמי קשר במייל: \_\_\_\_\_\_\_\_\_\_\_\_\_\_\_\_\_

אם אתם מתנגדים לשימוש שתואר לעיל בנתונים שייאספו על אודות בנכם/בתכם במסגרת מחקר הפעולה לצורכי הקורס האקדמי בו משתתפת המורה אנא העבירו למנהל בית הספר את כתב ההתנגדות הנלווה למכתב זה תוך שבוע ימים מרגע קבלת מכתב זה.

בברכה,

\_\_\_\_\_\_\_\_\_\_\_\_\_\_\_\_\_\_\_\_\_\_\_

לכבוד

מנהל בית הספר

\_\_\_\_\_\_\_\_\_\_\_\_\_

הנדון: **הבעת התנגדות לשימוש בנתונים שנאספו על אודות בני/בתי**

אני מביע את התנגדותי לשימוש המבוקש בנתונים שייאספו מבני/בתי \_\_\_\_\_\_\_\_\_\_\_\_\_\_\_(שם הבן/הבת)

ע"י המורה \_\_\_\_\_\_\_\_\_\_\_\_\_\_ (שם המורה) במסגרת לימודיה האקדמיים בהנחיית \_\_\_\_\_\_\_\_\_\_\_\_\_\_.

**ולראיה באתי על החתום**,  
  
\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_\_\_\_\_\_\_\_\_\_      \_\_\_\_\_\_\_\_\_\_\_\_\_\_\_\_  
תאריך                    שם מלא של האב/האם                       חתימה